Komisijos reglamentas (EB) Nr. 526/2004
2004 m. kovo 22 d.
pakeičiantis Reglamento (EB) Nr. 1107/96 priede dėl geografinių kilmės nuorodų ir pavadinimų registravimo nurodyto pavadinimo specifikaciją (Espárrago de Navarra)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1992 m. liepos 14 d. Tarybos reglamentą (EEB) Nr. 2081/92 dėl žemės ūkio ir maisto produktų geografinių kilmės nuorodų ir pavadinimų apsaugos [1], ypač jo 9 straipsnį,
kadangi:
(1) Laikantis Reglamento (EB) Nr. 2081/92 9 straipsnio nuostatos, Ispanija kreipėsi dėl Espárrago de Navarra pavadinimo, užregistruoto kaip saugoma geografinė nuoroda pagal 1996 m. liepos 12 d. Komisijos reglamentą (EB) Nr. 1107/96 dėl geografinių kilmės nuorodų ir pavadinimų registravimo Tarybos reglamento (EEB) Nr. 2081/92 17 straipsnyje [2] nustatyta tvarka, aprašymo ir geografinės teritorijos pakeitimų.
(2) Atidžiai išnagrinėjus prašymą paaiškėjo, kad pasiūlyti pakeitimai yra svarbūs.
(3) Pagal Reglamento (EB) Nr. 2081/92 9 straipsnį 6 straipsnyje nurodyta procedūra turėtų būti atitinkamai taikoma mutatis mutandis.
(4) Manoma, kad pasiūlyti pakeitimai dera su Reglamento (EEB) Nr. 2081/92 nuostatomis. Paskelbus pakeitimus Europos Sąjungos oficialiajame leidinyje [3], Komisija negavo jokių prieštaravimų pagal šio reglamento 7 straipsnio nuostatą.
(5) Tuo remiantis pakeitimai turėtų būti registruojami ir skelbiami Europos Sąjungos oficialiajame leidinyje,
PRIĖMĖ ŠĮ REGLAMENTĄ:
1 straipsnis
Šio reglamento I priede nurodyti pakeitimai registruojami ir skelbiami pagal Reglamento (EEB) Nr. 2081/92 6 straipsnio 4 dalies reikalavimus.
Pagrindinių specifikacijos punktų santrauka pateikta šio reglamento II priede.
2 straipsnis
Šis reglamentas įsigalioja 20 dieną nuo jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimtas Briuselyje, 2004 m. kovo 22 d.